cyanic-selkie/wikianc huggingface dataset:
ความมั่งคั่งของประชาชาติ
การสอบสวนธรรมชาติและสาเหตุแห่งความมั่งคั่งของประชาชาติ (An Inquiry into the Nature and Causes of the Wealth of Nations) หรือมักเรียกชื่อเรื่องสั้นว่า ความมั่งคั่งของประชาชาติ (The Wealth of Nations) เป็นวรรณกรรมชิ้นเอกของนักเศรษฐศาสตร์และนักจริยปรัชญาชาวสกอต อดัม สมิธ พิมพ์ครั้งแรกใน ค.ศ. 1776 หนังสือเล่มนี้เป็นหนังสือเล่มแรก ๆ ที่รวบรวมการพรรณนาว่าความมั่งคั่งของชาติสร้างขึ้นจากอะไร และปัจจุบันเป็นงานพื้นฐานของเศรษฐศาสตร์คลาสสิก หนังสือเล่มนี้กล่าวถึงหัวเรื่องกว้าง ๆ อย่างการแบ่งงานกันทำ ผลิตภาพและตลาดเสรี ผ่านการสะท้อนต่อเศรษฐกิจในยุคเริ่มต้นการปฏิวัติอุตสาหกรรม
Ifalukellidae
Ifalukellidae เป็นวงศ์ของปะการังที่อยู่ในอันดับ Alcyonacea
สกุลในวงศ์นี้ ได้แก่:
อักษรเบรลล์ภาษาแอลเบเนีย
อักษรเบรลล์ภาษาแอลเบเนีย เป็นตัวอักษรเบรลล์ของภาษาแอลเบเนีย
คูโรดะ โยชิตากะ
คูโรดะ โยชิตากะ หรือ คูโรดะ คัมเบ  เป็นไดเมียวในยุคปลายเซ็งโงะกุจนถึงต้นยุคเอโดะและเป็นที่ปรึกษาและเสนาธิการคนสำคัญของ โทโยโตมิ ฮิเดโยชิ เขาเป็นผู้ที่มีชื่อเสียงในการที่มีความทะเยอทะยานอันยิ่งใหญ่ คูโรดะได้กลายมาเป็นชาวคริสต์เมื่อายุได้ 38 ปี และได้รับนามว่า ซิเมียน โจซุย เป็นนามที่รับมาจากพิธีจุ่มศีล คูโรดะ คัมเบ ยังได้รับการเคารพยกย่องจากนักรบของเขาในเรื่องของความเฉลียวฉลาดความกล้าหาญและความภักดี
ไดเมียวแห่งปราสาทฮิเมจิ
คูโรดะ โยชิตากะ เกิดเมื่อค.ศ. 1546 ที่ปราสาทฮิเมจิ จังหวัดเฮียวโงะในปัจจุบัน เป็นบุตรชายของคูโรดะ โมโตตากะ (黒田職隆) ซามูไรผู้ครองปราสาทฮิเมจิซึ่งอยู่ภายใต้การปกครองของโคเดระ มาซาโมโตะ (小寺政職) ไดเมียวแห่งแคว้นฮาริมะ โยชิตากะสมรสกับนางมิซึ (Mitsu) ธิดาบุญธรรมของโคเดระ มาซาโมโตะ ในค.ศ. 1567 โมโตตากะผู้เป็นบิดาได้สละตำแหน่งเจ้าครองปราสาทฮิเมจิให้แก่โยชิตากะบุตรชาย โยชิตากะจึงขึ้นดำรงตำแหน่งเป็นทั้งผู้ปกครองปราสาทฮิเมจิและที่ปรึกษาคนสำคัญของเจ้าครองแคว้นฮาริมะ
ในค.ศ. 1582 โอดะ โนบูนากะ ถูกลอบสังหารที่วัดฮนโนในเมืองเกียวโต ทำให้ฮาชิบะ ฮิเดโยชิต้องทำการเจรจาสงบศึกในภูมิภาคชูโงกุเพื่อยกทัพกลับไปต่อสู้กับอาเกจิ มิตซึฮิเดะ เพื่อแก้แค้นให้แก่โนบูนากะ คูโรดะ โยชิตากะ ติดตามทัพของฮิเดโยชิไปร่วมรบในยุทธการยามาซากิ  ทัพของฝ่ายฮิเดโยชิได้รับชัยชนะและอาเกจิ มิตซึฮิเดะเสียชีวิตขณะหลบหนี ฮิเดโยชิจึงขึ้นมามีอำนาจปกครองประเทศญี่ปุ่นแทนที่โอดะ โนบูนากะ
แผ่นดินของโทโยโตมิ ฮิเดโยชิ
ด้วยร่างกายที่พิการ ทำให้โยชิตากะไม่สามารถออกสู้รบด้วยตนเองได้ แต่ดำรงด้วยความจงรักภักดีและความเฉลียวฉลาดของคูโรดะ โยชิตากะ ทำให้คูโรดะ โยชิตากะ ได้รับความไว้วางใจจากโทโยโตมิ ฮิเดโยชิ ให้ดำรงตำแหน่งเป็นเสนาธิการและที่ปรึกษาคนสำคัญ โยชิตากะช่วยเหลือฮิเดโยชิการเข้าผนวกเกาะชิโกกุในค.ศ. 1585 และการรุกรานเกาะคีวชูในค.ศ. 1587
ในระหว่างการรุกรานเกาะคีวชูโยชิตากะมีโอกาสได้พบกับทากายามะ อูกง ซามุไรซึ่งนับถือศาสนาคริสต์ ทากายามะ อูกง ชักชวนให้คูโรดะ โยชิตากะ เข้ารีบเปลี่ยนมานับถือศาสนาคริสต์ โยชิตากะเข้าพิธีศีลจุ่มได้รับชื่อใหม่เป็นภาษาโปรตุเกสว่า "ดม ซีเมอัว" (Dom Simeão) แต่ทว่าในค.ศ. 1587 โทโยโตมิ ฮิเดโยชิ ออกประกาศห้ามการนับถือและเผยแพร่ศาสนาคริสต์ ทำให้คูโรดะ โยชิตากะ เลิกนับถือศาสนาคริสต์และผันตนเองมาเป็นพระภิกษุในพุทธศาสนามีฉายาว่า "โจซูอิ" ( บางตำนานกล่าวว่า ชือนี้เป็นการตั้งเลียนเสียงชื่อภาษาโปรตุเกสว่า Josué เป็นการแสดงว่าโยชิตากะยังคงนับถือศาสนาคริสต์อยู่อย่างไม่เปิดเผย)
หลังจากที่ฮิเดโยชิสามารถผนวกเกาะคีวชูได้สำเร็จ แต่งตั้งให้โยชิตากะดำรงตำแหน่งเป็นไดเมียวผู้ปกครองแคว้นบูงโงะ ( จังหวัดโออิตะในปัจจุบัน) ทางตอนเหนือของเกาะคีวชู โดยอาศัยอยู่ที่ปราสาทนากัตซึ ในค.ศ. 1590 โยชิตากะเข้าร่วมกับฮิเดโยชิในการล้อมปราสาทโอดาวาระ ในการบุกครองเกาหลีของญี่ปุ่น (พ.ศ. 2135–2141)โยชิตากะได้รับมอบหมายให้เป็นที่ปรึกษาของโคบายากาวะ ฮิเดอากิ ในการนำทัพซามุไรซี่ปุ่นเข้ารุกรานเกาหลี ในระหว่างสงครามนั้น อิชิดะ มิตสึนาริ  กล่าวหาโคบายากาวะ ฮิเดอากิ ว่าไร้ความสามารถทำงานบกพร่อง สร้างความไม่พอใจให้แก่คูโรดะ โยชิตากะ
ในค.ศ. 1598 โทโยโตมิ ฮิเดโยชิ ถึงแก่อสัญกรรม คูโรดะ โยชิตากะ เป็นหนึ่งในกลุ่มซามุไรและไดเมียวที่ไม่พอใจการบริหารงานของอิชิดะ มิตสึนาริ และไปเข้าพวกกับฝ่ายของโทกูงาวะ อิเอยาซุ ในยุทธการที่เซกิงาฮาระ คูโรดะ โยชิตากะ ส่งบุตรชายคนโตของตนเองคือ คูโรดะ นางามาซะ ไปเข้าร่วมรบกับกองทัพฝ่ายตะวันออกของโทกูงาวะ อิเอยาซุ ในขณะที่โยชิตากะเองนั้นตั้งมั่นอยู่บนเกาะคีวชูและทำสงครามสู้รบกับฝ่ายของอิชิดะ มิตสึนาริ บนเกาะคีวชู
บั้นปลายชีวิต
หลังจากยุทธการที่เซกิงาฮาระ คูโรดะ โยชิตากะ ถอนตัวออกจากการเมือง ในค.ศ. 1600 โทกูงาวะ อิเอยาซุ แต่งตั้งให้คูโรดะ นางามาซะ บุตรชายคนโตของโยชิตากะ ให้เป็นไดเมียวแห่งแคว้นชิกูเซ็ง ( จังหวัดฟูกูโอกะในปัจจุบัน) เนื่องจากนางามาซะมีความดีความชอบในการรบที่เซกิงาฮาระ โยชิตากะอาศัยอยู่กับุตรชายที่ปราสาทฟูกูโอกะ คูโรดะ โยชิตากะ เสียชีวิตในปีค.ศ. 1604 ด้วยอายุ 58 ปี นางามาซะบุตรชายคนโตทำหน้าที่เป็นผู้นำของตระกูลคูโรดะต่อมา ตระกูลคูโรดะปกครองแคว้นฟูกูโอกะไปตลอดสมัยเอโดะ
อ้างอิง
15461604
อินญีล
อินญีล (إنجيل, การสะกดทางเลือก: อินกีล หรือ อินจีล) เป็นชื่อภาษาอาหรับสำหรับ พระกิตติคุณของอีซา (เยซู) คัมภีร์อัลกุรอานอธิบาย อินญีล นี้ว่าเป็นหนึ่งในสี่คัมภีร์ในศาสนาอิสลาม ที่วะฮีย์โดย อัลลอฮ์ ส่วนเล่มอื่นๆ คือ ซะบูร (อาจเป็น บทสดุดี) เตารอฮ์ (โตราห์) และอัลกุรอานเอง คำว่า อินญีล ยังใช้ในคัมภีร์อัลกุรอาน, อัลหะดีษ และเอกสารของชาวมุสลิมยุคแรกๆ เพื่ออ้างถึงคัมภีร์และการวะฮีย์ที่อัลลอฮ์ทรงประทานแก่นบีอีซา
นิรุกติศาสตร์
คำภาษาอาหรับ อินญีล (إنجيل) ที่พบในตำราอิสลาม และตอนนี้ใช้โดยชาวมุสลิมที่ไม่ใช่ชาวอาหรับและผู้ที่ไม่ใช่ชาวอาหรับ มาจากคำภาษาซีรีแอก อาราเมข awongaleeyoon (ܐܘܢܓܠܝܘܢ) ที่พบในเพชิตตา (การแปลภาษาซีเรียของพระคัมภีร์), ซึ่งมาจากคำภาษากรีก ยวนเกเลียน (Εὐαγγέλιον) ของภาษากรีกดั้งเดิม พันธสัญญาใหม่ ซึ่งแปลว่า "ข่าวดี" (จากภาษากรีก "Εὐ αγγέλιον"; ภาษาอังกฤษแบบเก่า "กอดสเปล"; ภาษาอังกฤษสมัยใหม่ "กอสเปล" หรือ "อีแวนเจิล" เป็น archaism เปรียบเทียบ เช่น ภาษาสเปน "อีแวนเกลีโอ") คำว่า อินญีล ปรากฏสิบสองครั้งในอัลกุรอาน
ทั่วไป
โดยไม่คำนึงถึงความขัดแย้งทางวิชาการ ชาวมุสลิมมักเชื่อว่า อินญีล หมายถึงพระกิตติคุณที่แท้จริงซึ่งอัลลอฮ์ทรงมอบให้กับนบีอีซา ชาวมุสลิมหลายคนเชื่อว่า อินญีล ถูกวะฮีย์โดยอัลลอฮ์ต่อนบีอีซาในลักษณะที่เทียบได้กับวิธีที่อัลกุรอานถูกวะฮีย์แก่ นบีมุฮัมมัด ตามที่สันนิษฐานจากข้อความในอัลกุรอานที่ระบุว่าอินญีลเป็นสาส์นที่ได้รับเช่น (แปลโดย มาร์มาดูก พิกทอลล์):ชาวมุสลิมปฏิเสธมุมมองที่ว่านบีอีซาหรือบุคคลอื่นใดเขียนอินญีล แทนที่จะให้เครดิตการประพันธ์แก่อัลลอฮ์ นักวิชาการมุสลิมหลายคนยังคงเชื่อว่าอินญีล (พระกิตติคุณ) ในพระคัมภีร์ไบเบิลได้ผ่านการเปลี่ยนแปลง ถ้อยคำและความหมายของคำถูกบิดเบือน โดยมีข้อความบางตอนถูกตัดออกและบางตอนเพิ่มเข้ามา หลักการสำคัญของอิสลามเกี่ยวกับความเป็นหนึ่งเดียว (เตาฮีด) และความสมบูรณ์ของความเป็นพระเจ้าของอัลลอฮ์หมายความว่าในมุมมองของพวกเขา เป็นไปไม่ได้ที่นบีอีซาจะเป็นพระเจ้าที่บังเกิดใหม่ หรือ พระบุตรของพระเจ้า และการกล่าวอ้างที่ตรงกันข้ามในพระกิตติคุณในคัมภีร์ไบเบิลจะต้องเกิดจากการเพิ่มเติมในภายหลัง อย่างไรก็ตาม ชาวมุสลิมใช้คัมภีร์ไบเบิลเป็นแหล่งข้อมูลทางประวัติศาสตร์ มันถูกกล่าวไว้ในอัลกุรอาน (การตีความความหมาย):ตามหะดีษที่รวบรวมโดย อัลบุคอรี:
Gardineriidae
Gardineriidae เป็นวงศ์ของปะการังที่อยู่ในอันดับ Scleractinia
สกุลในวงศ์นี้ ได้แก่:
ประเทศตูวาลูในโอลิมปิกเยาวชนฤดูร้อน 2014
ประเทศตูวาลู เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติตูวาลูเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศตูวาลูไม่ได้รับเหรียญรางวัล
กรีฑา
ผลการแข่งขันดังนี้ :
วอลเลย์บอลชายหาด
ผลการแข่งขันดังนี้ :
Halipteridae
Halipteridae เป็นวงศ์ของปะการังที่อยู่ในอันดับ Pennatulacea
สกุลในวงศ์นี้ ได้แก่:
บุพเพสันนิวาส 2
บุพเพสันนิวาส 2 (Love Destiny: The Movie, เขียนในรูปแบบ "บุพเพสันนิวาส ๒" หรือเรียกโดยย่อว่า "บุพเพ ๒") เป็นภาพยนตร์ไทยแนวย้อนยุค–โรแมนติกคอเมดีที่ร่วมทุนสร้างระหว่างค่ายจีดีเอชและบรอดคาซท์ ไทย เทเลวิชั่น ได้แรงบันดาลใจจากนวนิยายเรื่อง บุพเพสันนิวาส ของรอมแพง ภาพยนตร์เรื่องนี้เป็นภาคต่อแยกของ บุพเพสันนิวาส ฉบับละครโทรทัศน์ และปูเนื้อเรื่องเข้ากับ พรหมลิขิต ฉบับละครโทรทัศน์ที่ดัดแปลงจากนวนิยายชื่อเดียวกัน กำกับโดย อดิสรณ์ ตรีสิริเกษม นำแสดงโดย ธนวรรธน์ วรรธนะภูติ และ ราณี แคมเปน ซึ่งเป็นนักแสดงนำจากละคร บุพเพสันนิวาส ร่วมด้วย พาริส อินทรโกมาลย์สุต, ชานน สันตินธรกุล, ปวีณ์นุช แพ่งนคร, นิมิตร ลักษมีพงศ์ และ สุวัจนี พานิชชีวะ
ภาพยนตร์เรื่องนี้ได้บวงสรวงและเปิดกล้องถ่ายทำเมื่อวันที่ 1 กุมภาพันธ์ พ.ศ. 2564 และกำหนดฉายในวันที่ 28 กรกฎาคม พ.ศ. 2565 โดยก่อนกำหนดการฉาย จีดีเอชได้ประชาสัมพันธ์ควบคู่ทั้งทางออนไลน์และออฟไลน์ มีการเสนอขายโทเค็นดิจิทัลเป็นครั้งแรกของวงการภาพยนตร์ไทย และมีการแจกสิ่งพิมพ์ซึ่งมีลักษณะเลียนแบบจดหมายเหตุในย่านสำคัญของกรุงเทพมหานคร
บุพเพสันนิวาส 2 ได้รับกระแสการตอบรับเชิงบวกจากผู้ชม ในช่วงหนึ่งเดือนที่เข้าฉาย ภาพยนตร์ทำรายได้ 170.19 ล้านบาท (กรุงเทพ ปริมณฑล และเชียงใหม่) และ 392.73 ล้านบาท (ทั่วประเทศ) เป็นหนึ่งในสิบอันดับภาพยนตร์ไทยที่ทำเงินสูงสุดตลอดในประเทศไทย นอกจากนี้ยังได้รับคำวิจารณ์บวกและลบผสมกันจากนักวิจารณ์ซึ่งชื่นชมบทภาพยนตร์ที่ผสมผสานประวัติศาสตร์กับความเหนือจริงเหมือนฉบับละครโทรทัศน์ การแสดงและความเข้ากันได้ของนักแสดงนำ, งานภาพและงานสร้าง, ความบันเทิงที่ครบรส, ดนตรี และเพลงประกอบ แต่มีข้อสังเกตถึงการสร้างเทคนิคพิเศษทางภาพ, ความยาวโดยรวมของภาพยนตร์ที่เกินความจำเป็น รวมถึงมุกตลกและช่วงจังหวะที่ไม่ทำงานร่วมกับการเล่าเรื่องตามที่คาดหวัง
เนื้อเรื่อง
ภาพยนตร์บอกเล่าเรื่องชาติภพต่อมาของพ่อหมื่นและแม่หญิงการะเกดที่มีฉากหลังในสมัยรัตนโกสินทร์ตอนต้นในฐานะ ขุนสมบัติบดี (ภพ) นายช่างใหญ่ประจำกรมพระคลัง กับ เกสร ลูกสาวขุนนางใหญ่ในกรมพระตำรวจ ที่ได้มาพบกันด้วยการชักนำของความฝัน และการปรากฏตัวของชายแปลกหน้าปริศนาท่าทางผิดยุคอย่าง เมธัส ก่อนทั้งหมดจะต้องร่วมมือกันช่วยเหลือและกอบกู้ประวัติศาสตร์ ภาพยนตร์ไม่ถือว่าเป็นภาคต่อของ บุพเพสันนิวาส ฉบับละครและ พรหมลิขิต แต่เป็นภาพยนตร์ภาคแยกที่มีเรื่องราวเส้นเวลาที่คาบเกี่ยวเชื่อมโยงกัน ระหว่างละครทั้งสองเรื่อง
เมธัส หันตระกูล พ่อค้าออนไลน์ ข้ามเวลาจากปี พ.ศ. 2564 ด้วยปืนคาบศิลาโบราณซึ่งเป็นสมบัติของบรรพบุรุษ หลังเกิดสุริยุปราคาที่ วัดประยุรวงศาวาสวรวิหาร มายังสยาม ปี พ.ศ. 2384 สมัยรัตนโกสินทร์ตอนต้น เขาได้เข้าไปทำงานรับใช้ในฐานะมือขวาของ หลวงอาวุธวิเศษประเทศพานิช (โรเบิร์ต ฮันเตอร์) หรือ นายหันแตร ที่ บริติช แฟคทอรี่ หรือ โรงสินค้าอังกฤษ ด้วยการชวนเชิญของแองเจลิน่า หรือ ท่านผู้หญิงทรัพย์ ภรรยาของนายหันแตรที่สืบเชื้อสายมาจากเจ้าพระยาวิชาเยนทร์ เมธัสพยายามใช้ปืนส่งตัวเองกลับไปยุคปัจจุบันทุกวันที่มีโอกาส แต่ก็ไม่เป็นผลสำเร็จ
สามปีหลังจากนั้น ขุนสมบัติบดี (ภพ) นายช่างใหญ่ประจำกรมพระคลัง ได้ถอนหมั้นหญิงที่พ่อแม่สื่อชักใยตั้งแต่วัยเยาว์ เพราะหลงใหลในภาพสตรีใบหน้างดงามที่เป็นความฝันของเขาต่อเนื่องมาตลอดหลายปี ขณะเดียวกัน เกสร ลูกสาวขุนนางใหญ่ในกรมพระตำรวจ หญิงสาวหัวสมัยใหม่ที่ไม่เก่งเรื่องงานบ้านงานเรือน แต่ได้รับการร่ำเรียนจาก บาทหลวง ฌ็อง-บาติสต์ ปาลกัว (ปาลเลอกัวซ์) ที่โบสถ์อัสสัมชัญ จนเธอพูดจาฉะฉาน เชี่ยวชาญภาษาอังกฤษและความรู้ด้านประวัติศาสตร์โลก บาทหลวงซื้อสมุดบันทึกโบราณสมัยอยุธยาเพื่อมามอบหมายให้เกสรศึกษา โดยสมุดบันทึกนั้นสำนวนอันประหลาดกว่ายุคสมัย เธอได้ลองอ่านจนค้นพบว่า เจ้าของบันทึกนั้นคือ เกศสุรางค์ ที่เสียชีวิตจากอุบัติเหตุรถยนต์ในยุคปัจจุบัน และย้อนเวลากลับมาที่ร่างของคุณหญิงการะเกดในยุคอยุธยา และครองรักกับออกขุนศรีวิสารวาจา เกศสุรางค์ใช้ความรู้ทางประวัติศาสตร์จดบันทึก เพื่อบอกเล่าและเตือนลูกหลานให้เตรียมรับมือกับสิ่งที่จะเกิดขึ้นในอนาคต
ภพได้เจอกับเกสรเป็นครั้งแรกในโรงละครที่เสด็จในกรม เจ้านายชั้นผู้ใหญ่ผู้ทรงอิทธิพลในเขตคุ้งน้ำเจ้าพระยาที่อายุยังน้อย เป็นเจ้าของ แรกเริ่มเขามีปากเสียงกับเธอ แต่เมื่อสบตาเกสร ภพรู้ทันทีว่านั่นคือนางในฝันของตน และผิดหวังที่ตัวเองไปถอนหมั้นเธอ จึงตัดสินใจที่จะตามจีบเกสรใหม่ แต่เกสรที่ไม่ชอบหน้าและพฤติกรรมของภพ อีกทั้งมองว่าความเชื่อเรื่องบุพเพสันนิวาสเป็นเรื่องงมงาย จึงตอบปฏิเสธภพอย่างไม่ไยดี เมื่อเห็นดังนั้นภพขอให้ พระสุนทรโวหาร (ภู่) ผู้เป็นเหมือนครูและอาจารย์คนสนิทหาทางช่วยให้เขาย้อนเวลากลับไปไม่ให้เขาถอนหมั้น แต่สุนทรภู่บอกว่าให้เขาใช้หัวใจนำทาง ภพจึงต้องหาทางพิสูจน์ว่าเขากับเธอเกิดมาเพื่อคู่กัน แต่กลับทำให้เกสรรำคาญมากกว่าเดิม
เวลาต่อมา ดิ เอ็กซ์เพรส เรือเหล็กกลไฟของนายหันแตร ได้แล่นมาเทียบท่าถึงสยาม ท่ามกลางความตื่นเต้นของเกสรและปี่ บ่าวรับใช้ของเธอ โดยภพก็ตามมาต้อนรับนายหันแตรพร้อมกับเจ้านายด้วย เขาได้พบกับเกสรอีกครั้ง แต่เมื่อเกสรเกิดอุบัติเหตุจนเกือบพลัดตกน้ำ เมธัสได้เข้ามาช่วยเกสรไว้ก่อนภพ ภพไม่ชอบหน้าเมธัสและยึดของทั้งหมด รวมถึงปืนของเขาไป เกสรหาทางเอาปืนคืนให้เมธัส แต่ถูกภพจับได้ เกสรยอมพาภพมาเจอเมธัส ภพคืนของทั้งหมดให้ เมธัสเล่าเรื่องที่เขาย้อนเวลาให้ฟัง เกสรสนใจเรื่องราวของเมธัสจึงพาเขากับภพไปหาบาทหลวงที่โบสถ์ บาทหลวงได้ใช้เครื่องมือจนพบว่าสุริยุปราคาจะเกิดขึ้นภายในอีก 3 เดือน แต่เมื่อการะเกดได้อ่านสมุดบันทึกโบราณถึงสิ่งที่เป็นเรื่องที่ยังไม่เกิดขึ้นเกี่ยวกับบาทหลวง เขายึดสมุดบันทึกโบราณทั้งหมดไปเก็บไว้ สั่งห้ามไม่ให้เกสรอ่านบันทึกนั้นอีก โดยอ้างว่าเพราะบัญชาพระเจ้าที่กำหนดความเป็นไปของประวัติศาสตร์
ภพและเจ้านายได้พานายหันแตรมาเข้าเฝ้าเสด็จในกรมเรื่องการซื้อเรือกลไฟ แต่เสด็จในกรมไม่สนใจซื้อ เพราะไม่เชื่อว่าเรือกลไฟนั้นสามารถใช้การแล่นในน้ำได้ นายหันแตรเผลอทำตัวเสมอเสด็จจึงถูกขุนยุทธมาตย์ นายทหารผู้เป็นเสมือนแขนขาอันแข็งแกร่งของเสด็จในกรมลงโทษ นายหันแตรโมโหข่มขู่ภพกับเจ้านายว่าจะไปฟ้องรัฐบาลอังกฤษ ตั้งใจเพื่อเอาเรือกลไฟไปขายให้โคชินไชน่า (เวียดนาม) นำเอาเรือรบมาปิดปากอ่าวให้ก่อสงครามกับสยาม ภพร่วมมือกับเกสรและเมธัสคิดสร้างเรือกลไฟจำลองเพื่อให้เสด็จในกรมเปลี่ยนใจ เพื่อยับยั้งความขัดแย้งกับชาติตะวันตก แต่ภพได้รับบาดเจ็บจากการปกป้องเกสรและเมธัส ขณะการทดสอบเรือกลไฟจำลองเกิดความผิดพลาดจนระเบิด เขาได้รับการรักษาจากแดน บีช แบรดลีย์ (หมอบรัดเลย์) แต่หลังจากที่สร้างแบบเรือจำลองเสร็จ เสด็จในกรมกลับปฏิเสธไม่ซื้อเรือกลไฟ ซึ่งเป็นเรือเก่าที่ราคาสูงเกินความจำเป็น ทำให้สถานการณ์ระหว่างสยามกับชาติตะวันตกแย่ลงกว่าเดิม
แม้ภพและเกสรจะเริ่มมีความรักต่อกัน แต่ด้วยความลังเลของเกสร เธอจึงปฏิเสธคำขอแต่งงานของภพ หลังจากนั้น ภพสังเกตเห็นความผิดปกติบางอย่างที่โรงละครของเสด็จในกรม เขาจึงตัดสินใจเดินทางมาที่โบสถ์เช่นเดียวกับเกสร ทั้งคู่ได้พบกับเมธัสที่ลักลอบขโมยบันทึก เมธัสได้อ่านสมุดบันทึกให้ทั้งคู่ฟังว่าเหตุการณ์จะแย่ลงหลังเสด็จในกรมไม่รับซื้อเรือ แต่สบโอกาสแอบฉีกหน้าหนึ่งจากบันทึกออกมาโดยอ้างว่าบันทึกมีเพียงเท่าที่เขาได้อ่าน ภพและเกสรจึงแยกย้ายไปหาเบาะแส ภพได้พาสุนทรภู่ลักลอบเข้าไปในโรงละคร และได้พบว่าในโรงละครนั้นมีอาวุธที่ใช้ในการก่อกบฎ
วันที่สุริยุปราคาจะมาถึง ภพตามมาช่วยเมธัสออกมาจากห้อง แต่โกรธจัดที่ได้รู้ความจริงว่า เมธัสกำลังทรยศสยามโดยพยายามจะปกปิดเรื่องที่นายหันแตรทำด้วยการฉีกบันทึกหน้าสำคัญที่ระบุว่า นายหันแตรจะพาเรือกลไฟที่มีปืนใหญ่ยิงเข้าที่กำแพงเมือง ทำให้เขาถูกเนรเทศออกจากสยามตลอดชีวิต เมธัสคือคนที่จะพยายามจะเปลี่ยนแปลงประวัติศาสตร์ของบรรพบุรุษที่เขาเชื่อให้เปลี่ยนไป โดยการแลกกับการที่สยามต้องตกเป็นเมืองขึ้นของอังกฤษ
ภพรีบเดินทางไปที่เรือเหล็กกลไฟและได้พบปืนใหญ่เป็นจำนวนมากถูกบรรทุกโดยมีขุนยุทธมาตย์เป็นคนคุมงาน เขาเล่นงานทหารเรือที่ไม่ระวังตัว และขโมยชุดมาใส่ก่อนจะแอบลักลอบขึ้นเรือไป ในขณะที่เกสรและปี่ที่ตามมาส่งเมธัสได้รับรู้ความจริงถึงสิ่งที่กำลังจะเกิดขึ้นในอนาคต เมธัสได้รับภาพวาดของภพ ที่มีตัวเขา ภพและเกสร มีข้อความเขียนอวยพรให้เขามีความสุขในอนาคต เขาซาบซึ้งในมิตรภาพและรู้สึกผิดต่อความเห็นแก่ตัวของตนจึงเดินทางไปที่เรือกลไฟ เกสรรีบสั่งให้ปี่ส่งจดหมายข่าวเรื่องแผนการร้ายไปให้พระมหามนตรี พ่อของเธอที่เดินทางไปปากน้ำ ส่วนเธอจะไปช่วยภพกับเมธัสแม้ปี่จะทัดทานด้วยคิดว่าเกสรอาจเป็นอันตราย เกสรร่วมมือกับเมธัสจับตัวนายหันแตรไว้ แต่โดนทหารของเขาและขุนยุทธมาตย์จับตัวขึ้นไปไว้บนเรือก่อนจะแล่นไปยังกำแพงเมืองที่ซึ่งชาวบ้านกำลังสนใจกับสุริยุปราคาที่จะมาถึง
ความจริงได้เปิดเผยว่าการกบฎนั้นเป็นการจัดฉากวางแผนของพระสุรสวัสดิ์และเจ้านายฝั่งอังกฤษ ที่ยุยงให้เสด็จในกรมไม่ซื้อเรือกลไฟจากนายหันแตรตั้งแต่แรก เพื่อใช้เป็นอุบายในการก่อกบฏโดยอ้างชื่อเสด็จในกรมให้นายหันแตรเข้าใจว่าตัวเองจะได้เป็นผู้ควบคุมคลังทั้งหมดของสยาม นายหันแตรตั้งใจใช้ปืนใหญ่นั้นยิงเพื่อข่มขู่ แต่ขุนยุทธมาตย์กลับจับตัวเขาและทหารไว้ ตั้งใจใช้ปืนใหญ่ยิงเข้าที่กำแพงของเมืองเพื่อใส่ร้ายว่าเป็นฝีมือของนายหันแตรกับกัปตันเวลเลอร์ ผู้เป็นคนบังคับเรือ นายหันแตร เกสร และเมธัสกำลังสิ้นหวัง แต่ภพที่แอบซ่อนตัวอยู่บนเรือได้เข้าช่วยเหลือเกสรและเมธัสไว้ แต่ทหารกบฏได้กลับมาเล่นงานภพกับเมธัสที่คอยถ่วงเวลา ในขณะที่เกสรเดินทางไปคันบังคับเรือเพื่อเปลี่ยนทิศทางยิง ด้วยความช่วยเหลือของเมธัสที่ตามมาสมทบจนสำเร็จ แต่ขุนยุทธมาตย์เล่นงานเมธัสจนหมดสภาพ ภพเข้าต่อสู้จนทำให้หน้ากากของขุนยุทธมาตย์หลุดออก ตัวจริงของขุนยุทธมาตย์คือ สายลับจากฝั่งอังกฤษที่ดุดัน แข็งแกร่ง และมีความสามารถในการต่อสู้เป็นอย่างมาก
เกสรที่หมดสติเพราะจมน้ำฝันถึงตัวเองในร่างของคุณหญิงการะเกดและพบสมุดบันทึกที่เธอเขียนไว้ รวมถึง พระยาวิสูตรสาคร ผู้ชายที่หน้าเหมือนภพคอยดูแลเป็นอย่างดี เกสรรู้ว่าภพกับเธอเป็นคู่บุพเพสันนิวาสจริง ๆ เธอฟื้นสติกลับมา เพราะภพช่วยพาเธอขึ้นจากแม่น้ำ จูบผายปอดให้เธอจนปลอดภัย ทั้งสองแยกย้ายกันเมื่อบ่าวรับใช้ของเกสรเดินทางมารับด้วยความเป็นห่วง นายหันแตรได้มอบตัวกับทางการ และขอบคุณเมธัสที่คอยช่วยเหลือเขามาตลอด ภพขอบคุณเมธัสที่ช่วยเหลือและเสียใจที่เมธัสไม่ได้กลับไปในยุคปัจจุบัน เมธัสเชื่อว่าปืนนั้นตั้งใจจะกลับมาอดีตโดยพาตัวเขามาด้วย ไม่เคยตั้งใจจะให้เขากลับไปยุคปัจจุบันตั้งแต่แรกแล้ว เสด็จในกรมเข้าจับกุมพระสุรสวัสดิ์และเจ้านายฝั่งอังกฤษก่อนไหวตัวทัน เขาผิดหวังที่เคยเชื่อใจและเคารพมาตลอด พระสุรสวัสดิ์ลั่นว่าที่ทำไปทั้งหมดก็เพื่อเสด็จในกรม สุนทรภู่แอบท่องมนต์กฤษณะกาลีใส่พระสุรสวัสดิ์ ส่งผลให้เขาขาดใจตายในทันที พร้อมกับการเปิดเผยแผนร้ายต่อสยาม
ในเวลาต่อมา หมอบรัดเลย์เริ่มตีพิมพ์ บางกอกรีกอเดอ หนังสือพิมพ์ฉบับแรกของไทยที่เมธัสช่วยตั้งชื่อโดยบังเอิญ นายหันแตรถูกเนรเทศออกจากสยามพร้อมภรรยา ก่อนจะขายเรือเหล็กกลไฟให้กับโคชินไชน่าในเวลาต่อมา โดยทิ้งทรัพย์สินและคนรับใช้ทั้งหมดให้เมธัส ผู้เปรียบเหมือนลูกชายของเขา ขุนยุทธมาตย์ต้องโทษในคุก เมธัสรับช่วงต่อเป็นเจ้าของห้างสรรพสินค้า บริติช แฟคทอรี่ เขานำปืนอาวุธวิเศษประเทศพานิชที่หันแตรทิ้งไว้ใส่กล่องและพบว่ามันเหมือนกับกล่องใส่ปืนในปัจจุบันตั้งแต่แรกพร้อมหมวกที่เขาใส่ เมธัสจึงได้รู้ว่าตนคือบรรพบุรุษของหันตระกูล และได้สมรสกับอาเพ่ย หญิงสาวชาวจีน เหมือนในภาพถ่ายโบราณของบรรพบุรุษที่เขาเจอตอนค้นของในบ้านเก่า ซึ่งเป็นที่ตั้งของบริติช แฟคทอรี่ในยุคปัจจุบัน
เกสรเลิกอ่านบันทึกของคุณหญิงการะเกด แม้บาทหลวงจะมอบสมุดบันทึกคืนให้เพราะมันเป็นของเธอในอดีตชาติ โดยตั้งใจจะเขียนประวัติศาสตร์ในแบบของตัวเอง ควบคู่กับศึกษาเรื่องราวปัจจุบันไปพร้อมกับบาทหลวง ภพกับเกสรครองรักกันอย่างมีความสุข ทั้งคู่ไปขอให้บาทหลวงถ่ายรูปคู่ไว้ เพื่อเป็นหลักฐานให้ลูกหลานในกาลข้างหน้าได้รับรู้ว่า ความรักของพวกเขาคือ บุพเพสันนิวาส อย่างแท้จริง
หลังจากนั้น สุนทรภู่กับภพได้นำเอาคัมภีร์มนต์กฤษณะกาลีใส่กล่องนำมาฝังกลบไว้ ตั้งใจจะไม่ให้ใครนำคัมภีร์ดังกล่าวออกมาใช้อีก ด้วยอันตรายและอำนาจที่มีในคัมภีร์ เวลาผ่านไป 178 ปี ใน พ.ศ. 2565 ณ สวนแห่งหนึ่ง คนงานกำลังขุดดินทำสวนผักได้พบกับอะไรบางอย่าง จึงเรียก พุดตาน เจ้านายหญิงสวมผ้าขาวม้าปิดหน้าที่กำลังโพสต์อินสตาแกรมอยู่ให้มาดู เมื่อเธอตามมาถึงตรงที่หลุมขุดนั้น เผยให้เห็นเป็นกล่องใส่คัมภีร์มนต์กฤษณะกาลีที่สุนทรภู่กับภพฝังกลบไว้ตั้งแต่ยุครัตนโกสินทร์ตอนต้นนั่นเอง
งานสร้าง
จีดีเอชและบรอดคาซท์ ไทย เทเลวิชั่น ได้บวงสรวงและเปิดกล้องถ่ายทำภาพยนตร์เมื่อวันที่ 1 กุมภาพันธ์ พ.ศ. 2564 โดยระหว่างการถ่ายทำที่จังหวัดนนทบุรี อิทธิพล คุณปลื้ม รัฐมนตรีว่าการกระทรวงวัฒนธรรม ได้เดินทางมาตรวจเยี่ยมเพื่อส่งเสริมนโยบายเศรษฐกิจสร้างสรรค์ของรัฐบาล และติดตามมาตรการป้องกันโควิด-19
บุพเพสันนิวาส 2 เป็นภาพยนตร์แนวย้อนยุค-แฟนตาซีเรื่องแรกของจีดีเอช บทภาพยนตร์เขียนโดยผู้กำกับ อดิสรณ์ ตรีสิริเกษม ร่วมกับทีมงานของจีดีเอช ใช้เวลาสร้างสรรค์บทภาพยนตร์ 10 เดือน โดยมีรอมแพงเป็นที่ปรึกษา ภาพยนตร์ใช้เวลาถ่ายทำรวมทั้งงานโพสต์โปรดักชันทั้งหมดประมาณ 2 ปี มีความยาวรวมทั้งสิ้น 166 นาที เป็นภาพยนตร์ที่มีความยาวมากที่สุดของจีดีเอช
วรรณฤดี พงษ์สิทธิศักดิ์ ระบุว่าผลงานนี้มิใช่ภาพยนตร์ประวัติศาสตร์ แต่นำเกร็ดประวัติศาสตร์เป็นหนึ่งในแรงบันดาลใจสำหรับการสร้างสรรค์ผลงาน ด้านธนวรรธน์ วรรธนะภูติ อธิบายแนวคิดตัวละครของเขาว่ามีความแตกต่างจากพี่หมื่นในละครต้นฉบับที่มีความเคร่งขรึม แต่ภพในภาพยนตร์เป็นคนเปิดเผย ยอมทำทุกอย่างเพื่อให้ได้นางในฝันเป็นคู่ครอง ส่วนราณี แคมเปน กล่าวว่าตัวละครของเธอต้องพูดเยอะ และมีฉากที่ยาก กระนั้นเธอก็มีความสุขกับการรับบทเป็นเกสร
สำหรับสถานที่ถ่ายทำภาพยนตร์เรื่องนี้ เช่น วัดประยุรวงศาวาสวรวิหาร และโกดังมติชน จังหวัดนนทบุรี เป็นต้น
เดสตินีโทเค็น
บริษัท สเปเชียล เดสทินี จำกัด (Special Destiny) ซึ่งถือหุ้นโดยจีดีเอช และบรอดคาซท์ ไทย เทเลวิชั่น เสนอขายโทเค็นดิจิทัลต่อประชาชนโดยใช้ชื่อ "เดสตินีโทเค็น" (Destiny Token) มี 3 รูปแบบ รวมทั้งหมด 16,087 โทเค็น มูลค่าระดมทุนกว่า 265 ล้านบาท ระยะเวลาลงทุนไม่เกิน 2 ปี ถือเป็นครั้งแรกของอุตสาหกรรมภาพยนตร์ไทยกับการเปิดระดมทุนด้วยสินทรัพย์ดิจิทัล
ผู้ซื้อเดสตินีโทเค็นจะได้รับสิทธิพิเศษ เช่น ได้รับของที่ระลึก ชมภาพยนตร์รอบพิเศษก่อนวันเข้าฉายจริง ร่วมรับประทานอาหารกับนักแสดงนำ และได้รับผลตอบแทนเพิ่มเมื่อภาพยนตร์ทำรายได้ถึงเป้าหมาย เป็นต้น ซึ่งจีดีเอชจะนำรายได้จากการเสนอขายโทเค็นดังกล่าวไปใช้ทำการตลาดของภาพยนตร์ในต่างประเทศ
ดนตรีประกอบ
หัวลำโพงริดดิม เป็นผู้รับผิดชอบดนตรีประกอบของภาพยนตร์ ประพันธ์โดย วิชญ วัฒนศัพท์ ส่วนเพลงประกอบภาพยนตร์มีชื่อว่า "ถ้าเธอรักใครคนหนึ่ง" โดย วรันธร เปานิล ประพันธ์คำร้อง, ทำนอง, ร่วมเรียบเรียงเสียงประสาน และอำนวยการผลิตโดย ปัณฑพล ประสารราชกิจ มิวสิกวิดีโอของเพลงนี้กำกับโดย จิระ มะลิกุล เผยแพร่ครั้งแรกในรายการ "ข่าวสามสี" ทางช่อง 3 เอชดี เมื่อวันที่ 14 กรกฎาคม พ.ศ. 2565
การฉาย
บุพเพสันนิวาส 2 เปิดตัวครั้งแรกในงาน GDH Xtraordinary 2021 Lineup เมื่อวันที่ 23 กันยายน พ.ศ. 2563 ที่ โรงภาพยนตร์สยามภาวลัย สยามพารากอน เดิมภาพยนตร์เรื่องนี้มีกำหนดออกฉายในวันที่ 2 ธันวาคม พ.ศ. 2564 แต่ได้เลื่อนการฉายออกไปเป็นวันที่ 4 พฤษภาคม พ.ศ. 2565 และเลื่อนอีกครั้งเป็นวันที่ 28 กรกฎาคม พ.ศ. 2565
งานเปิดตัวภาพยนตร์บุพเพสันนิวาส 2 จัดขึ้นเมื่อวันที่ 30 มิถุนายน พ.ศ. 2565 ณ เอ็มควอเทียร์ และในช่วงก่อนออกฉายทีมงานได้มีการแจกสิ่งพิมพ์ "จดหมายเหตุ บุพเพ ๒" ซึ่งเลียนแบบบางกอกรีกอเดอ ไปตามย่านสำคัญในกรุงเทพมหานคร เป็นการประชาสัมพันธ์แบบออฟไลน์ผ่านสื่อดั้งเดิม ควบคู่กับทางออนไลน์ผ่านสื่อสังคมและการระดมทุนด้วยสินทรัพย์ดิจิทัล
ต่อมาจีดีเอชได้จัดฉายรอบปฐมทัศน์เมื่อวันที่ 25 กรกฎาคม ปีเดียวกัน ณ พารากอนซีนีเพล็กซ์ สยามพารากอน นอกจากนี้ในอีกสองวันถัดจากนั้น จังหวัดพระนครศรีอยุธยา ซึ่งเป็นฉากหลังของบุพเพสันนิวาส ฉบับละครโทรทัศน์ภาคแรก ยังได้จัดฉายภาพยนตร์เรื่องดังกล่าวในรอบพิเศษ พร้อมจัดกิจกรรมส่งเสริมการท่องเที่ยวของจังหวัด อีกทั้งได้เชิญธนวรรธน์ซึ่งเป็นหนึ่งในนักแสดงนำของภาพยนตร์ และวัชรชัย สุนทรศิริ ผู้รับบทอาจารย์ชีปะขาวในละครต้นฉบับ ร่วมงานดังกล่าวด้วย
ในช่วงเวลาออกฉายในประเทศไทยของ บุพเพสันนิวาส 2 โรงภาพยนตร์บางแห่งได้จัดกิจกรรมส่งเสริมการขาย ด้วยการให้ส่วนลดแก่คนพิการทางการเห็น และคนพิการทางการได้ยิน นอกจากนี้ มูลนิธิช่วยคนตาบอดแห่งประเทศไทย ในพระบรมราชินูปถัมภ์ ยังได้จัดฉายภาพยนตร์เรื่องนี้ในรอบพิเศษสำหรับเยาวชนผู้พิการทางสายตาอีกด้วย
บุพเพสันนิวาส 2 มีกำหนดออกฉายนอกประเทศไทย ได้แก่ ลาวกับออสเตรเลียในช่วงเวลาเดียวกับที่ฉายในไทย และกัมพูชากับสิงคโปร์ในเดือนสิงหาคม พ.ศ. 2565 นอกจากนี้ยังมีกำหนดฉายในประเทศอินโดนีเซีย, มาเลเซีย, เวียดนาม และบรูไนอีกด้วย
รายได้
บุพเพสันนิวาส 2 ได้รับกระแสตอบรับอันดีตั้งแต่วันแรกที่เข้าฉาย มีผู้จองตั๋วเป็นจำนวนมากในโรงภาพยนตร์หลายแห่ง และมีผู้ชมหลากหลายวัย โดยเฉพาะผู้สูงอายุที่บางส่วนเป็นการชมภาพยนตร์ในโรงเป็นครั้งแรกในชีวิต นอกจากนี้ ประชาชนส่วนหนึ่งยังสวมชุดไทยเข้าชมภาพยนตร์ในโรงด้วย
ภาพยนตร์ทำรายได้รวมทั้งประเทศไทยในการฉายอย่างเป็นทางการวันแรก 51.19 ล้านบาท ในจำนวนนี้เป็นรายได้จากโรงภาพยนตร์ในกรุงเทพมหานคร, ปริมณฑล และจังหวัดเชียงใหม่ 21.40 ล้านบาท นับเป็นภาพยนตร์ไทยที่ทำรายได้เปิดตัวสูงสุดของปี ทำรายได้เปิดตัวสูงที่สุดของผู้กำกับอดิสรณ์ ตรีสิริเกษม รวมถึงเป็นภาพยนตร์ของค่ายที่ทำรายได้เปิดตัวสูงสุดในรอบ 3 ปี นับตั้งแต่ตุ๊ดซี่ส์ แอนด์ เดอะเฟค
ช่วงสัปดาห์แรกของการฉายในโรงภาพยนตร์ของประเทศไทย บุพเพสันนิวาส 2 ทำรายได้สะสมรวมทุกภูมิภาค 392.43 ล้านบาท ในจำนวนนี้เป็นรายได้จากโรงภาพยนตร์ในกรุงเทพมหานคร, ปริมณฑล และจังหวัดเชียงใหม่ 170.19 ล้านบาท นับเป็นเป็นภาพยนตร์ไทยเรื่องแรกในรอบปี พ.ศ. 2565 ที่ทำรายได้รวมเกิน 100 ล้านบาท และเป็นหนึ่งในสิบอันดับภาพยนตร์ไทยที่ทำเงินสูงสุดตลอดในประเทศไทย
สำหรับการฉายในต่างประเทศ บุพเพสันนิวาส 2 เป็นภาพยนตร์ไทยที่ทำรายได้สูงสุดในประเทศลาว จากสี่วันแรกที่มีโปรแกรมในโรงภาพยนตร์
การตอบรับเชิงวิจารณ์
ภาพยนตร์ได้รับบทปริทัศน์เชิงบวกเป็นส่วนใหญ่ นักวิจารณ์บางส่วนกล่าวว่าภาพยนตร์มีส่วนผสมของความเป็นละครโทรทัศน์ช่อง 3 กับภาพยนตร์ของจีดีเอช และข้อเท็จจริงผสมกับจินตนาการได้อย่างลงตัว อีกทั้งสามารถรักษาแก่นของละครต้นฉบับได้เป็นอย่างดี นอกจากนี้ การแสดง, ดนตรีประกอบ และบทภาพยนตร์ทำให้ผู้ชมรู้สึกสนุกไปกับเรื่องราวได้ แม้มีบางช่วงที่เยิ่นเย้อมากเกินจำเป็น และมีส่วนที่ไม่สมบูรณ์อยู่บ้างก็ตาม
ประภาส อยู่เย็น จาก เว็บแบไต๋ ชื่นชมความเข้ากันได้ระหว่างประวัติศาสตร์และเรื่องแต่งได้อย่างลงตัวโดยกล่าวว่า "นี่มัน 'บุพเพสันนิวาสฉบับจีดีเอช' จริง ๆ" แต่วิจารณ์การส่งเข้าเนื้อเรื่องหลักที่ค่อนข้างช้า มาดามอองทัวร์จากไทยรัฐออนไลน์ วิจารณ์บทภาพยนตร์ว่ามีความซับซ้อนและเป็นการตีความแบบคนสมัยใหม่ ซึ่งขัดกับบริบทของภาพยนตร์ที่อยู่ในยุครัตนโกสินทร์ตอนต้น และบางจุดมีการยัดเยียดเหตุการณ์ทางประวัติศาสตร์มากเกินจำเป็น
ผู้จัดการออนไลน์ตั้งข้อสังเกตว่า บุพเพสันนิวาส 2 อาศัยหลักการเดียวกันกับละครโทรทัศน์จึง "ให้ความรู้สึกเหมือนการชมละครโทรทัศน์ในโรงภาพยนตร์" อีกทั้งยังเสนอว่าตัวละครเสด็จในกรมอาจได้แรงบันดาลใจบางส่วนจากอุปนิสัยของหม่อมไกรสร ภิญญพันธุ์ พจนะลาวัณย์ วิจารณ์ว่าภาพยนตร์เจือความเป็น "ราชาชาตินิยม" ที่เดินเรื่องด้วยตัวละครส่วนใหญ่ที่เป็นชนชั้นนำและชาวต่างชาติ นอกจากนี้ยังเปรียบเทียบเกสรว่ามีความคล้ายกับมณีจันทร์ในทวิภพ ส่วนพิมพ์ชนก พุกสุข จากเว็บไซต์ the101world วิจารณ์สอดคล้องกับภิญญพันธุ์ และเสริมด้วยว่า บุพเพสันนิวาส 2 มีแนวทางการเล่าเรื่องที่สดใส แฝงไปด้วยอารมณ์ขัน ซึ่งต่างจากภาพยนตร์ประวัติศาสตร์ไทยเรื่องอื่น ๆ
กระแสในสื่อสังคม
ในวันเปิดกล้องถ่ายทำภาพยนตร์ "#บุพเพสันนิวาส2" ขึ้นเทรนด์อันดับหนึ่งของทวิตเตอร์ในประเทศไทย ซึ่งเมื่อภาพยนตร์ออกฉาย แฮชแท็กที่เกี่ยวข้องก็ได้รับความนิยมเช่นเดียวกัน
ช่วงก่อนการออกฉายของภาพยนตร์ จีดีเอชได้ใช้ภาพดอกลำดวนในสื่อประชาสัมพันธ์ทางเฟซบุ๊ก มีผู้ใช้สื่อสังคมชาวกัมพูชาบางส่วนแสดงความเห็นว่าลำดวนเป็นดอกไม้ประจำชาติตน และตั้งข้อสังเกตว่าเหตุใดไม่ใช้ดอกราชพฤกษ์ซึ่งเป็นดอกไม้ประจำชาติไทยแทน ผู้ใช้สื่อสังคมชาวไทยบางส่วนตอบโต้ว่าลำดวนเป็นพืชท้องถิ่นของไทยมานานแล้ว และมีหน่วยงานของไทยใช้เป็นสัญลักษณ์มาก่อนหน้าที่กัมพูชาจะประกาศเป็นดอกไม้ประจำชาติตน เช่น จังหวัดศรีสะเกษ, มหาวิทยาลัยแม่ฟ้าหลวง เป็นต้น
ทรีวาโก
ทรีวาโก (trivago) เป็นเว็บไซต์ค้นหาที่พัก โรงแรม โรงแรม เว็บไซต์นี้เปรียบเทียบราคาจากโรงแรมมากกว่า 1,357,987 โรงแรม จากเว็บไซต์สำรองห้องพัก 312 เว็บไซต์ทั่วโลก
ผู้ใช้สามารถปรับตัวเลือกต่าง ๆ เพื่อการค้นหาตามราคา สถานที่ จำนวนดาวของโรงแรม ฯลฯ กลไกการค้นหาของทรีวาโกจะค้นหาข้อเสนอโรงแรมทั้งหมดในฐานข้อมูลโรงแรมออนไลน์ที่มีอยู่ เมื่อผู้ใช้คลิกที่ข้อเสนอ เว็บไซต์ก็จะนำผู้ใช้ไปยังเว็บไซต์โรงแรมหรือเว็บไซต์สำรองที่พักที่เลือกเพื่อจองโรงแรม
ทรีวาโกทำเงินจากการคลิก แต่ผู้ใช้จะไม่เสียค่าใช้จ่ายใด ๆ ทั้งสิ้น ปัจจุบันทรีวาโกมีผู้ใช้ประมาณ 45 ล้านคนต่อเดือนจากทั่วโลก
สำนักงานใหญ่ของทรีวาโกตั้งอยู่ที่เมืองดึสเซลดอร์ฟ ประเทศเยอรมนี โดยมีแผนจะย้ายที่ตั้งบริษัทไปยังเมเดียฮาเฟิน (Mediahafen) ซึ่งอยู่ในดึสเซลดอร์ฟเช่นเดียวกันในปี พ.ศ. 2561
ประวัติ
ทรีวาโกเป็นบริษัทสัญชาติเยอรมัน ก่อตั้งเมื่อปี พ.ศ. 2547 เปิดตัวเว็บไซต์ครั้งแรกในปี พ.ศ. 2548 และขยายเข้าตลาดยุโรปในปี พ.ศ. 2550 เข้าสู่ตลาดอเมริกาเหนือและอเมริกาใต้ในปี พ.ศ. 2552 และเข้าตลาดเอเชียแปซิฟิกในปี พ.ศ. 2556 ปัจจุบันทรีวาโกมีตลาด 55 แห่ง และมีเว็บไซต์ใน 33 ภาษาทั่วโลก
ในวันที่ 21 ธันวาคม พ.ศ. 2555 เอกซ์พีเดียได้เข้าซื้อหุ้นส่วนใหญ่ (ร้อยละ 61.6) ของบริษัท เป็นเงิน 477 ล้านยูโร หรือ 630 ล้านดอลลาร์สหรัฐ
วัดสุนทริการาม (จังหวัดปทุมธานี)
วัดสุนทริการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 13 ไร่ 1 งาน 94 ตารางวา
วัดสุนทริการามได้รับอนุญาตสร้างวัดเมื่อวันที่ 10 พฤษภาคม พ.ศ. 2478 โดยมีหม่อมหลวงสุ่นเป็นผู้บริจาคที่ดินสร้างวัด วัดได้รับพระราชทานวิสุงคามสีมาเมื่อวันที่ 12 เมษายน พ.ศ. 2511 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อ พ.ศ. 2520 ด้านการศึกษาได้เปิดสอนพระปริยัติธรรมตั้งแต่ พ.ศ. 2512 และยังให้ทางราชการสร้างโรงเรียนในที่ดินของวัด คือ โรงเรียนชุมชนประชานิกรอำนวยเวทย์ ได้รับพระราชทานวิสุงคามสีมาครั้งหลังเมื่อวันที่ 6 มกราคม พ.ศ. 2553
อาคารเสนาสนะที่สำคัญ ได้แก่ อุโบสถกว้าง 5.5 เมตร ยาว 9 เมตร สร้างเมื่อ พ.ศ. 2512 กุฏิสงฆ์จำนวน 4 หลัง ส่วนมากเป็นอาคารไม้ หอสวดมนต์กว้าง 17 เมตร ยาว 18 เมตร ศาลาการเปรียญสร้างเมื่อ พ.ศ. 2504 ปูชนียวัตถุที่สำคัญ ได้แก่ พระประธานในอุโบสถ หน้าตักกว้าง 30 นิ้ว ปางสมาธิ สมัยรัตนโกสินทร์
Anthoptilidae
Anthoptilidae เป็นวงศ์ของปะการังที่อยู่ในอันดับ Pennatulacea
สกุลในวงศ์นี้ ได้แก่:
เลนส์นูน
เลนส์นูน (Convex Lens) คือ เลนส์ที่มีลักษณะตรงกลางหนากว่าส่วนขอบ ทำหน้าที่รวมแสงหรือลู่แสงให้เข้ามารวมกันที่จุดจุดหนึ่งเรียกว่า จุดรวมแสง หรือ จุดโฟกัส เมื่อลำแสงผ่านขนานเข้าหาเลนส์จะทำให้รังสีพุ่งเข้าหากัน และไปตัดกันจริงที่จุดโฟกัสจริง (Real focus)
เลนส์นูนสามารถให้ทั้งภาพจริงและภาพเสมือน ทั้งนี้ขึ้นอยู่กับตำแหน่งของวัตถุ ถ้าระยะวัตถุมากกว่าความยาวโฟกัสจะเกิดภาพจริง แต่ถ้าระยะวัตถุน้อยกว่าความยาวโฟกัสจะเกิดภาพเสมือน
ภาพจริงเป็นภาพที่ฉากสามารถรับได้เป็นภาพหัวกลับกับวัตถุ ส่วนภาพเสมือนเป็นภาพที่ฉากไม่สามารถรับได้ เป็นภาพหัวตั้งเหมือนวัตถุ ภาพจริงที่เกิดจากเลนส์นูนมีหลายขนาด ทั้งนี้ขึ้นอยู่กับระยะวัตถุและตำแหน่งภาพจริงที่จะเกิดหลังเลนส์ ภาพเสมือนที่เกิดจากเลนส์นูนมีขนาดใหญ่กว่าวัตถุและตำแหน่งภาพเสมือนจะเกิดหน้าเลนส์
ทั้งนี้ เลนส์นูนได้ถูกนำไปใช้ในอุปกรณ์ต่างๆ เช่น
Anthemiphylliidae
Anthemiphylliidae เป็นวงศ์ของปะการังที่อยู่ในอันดับ Scleractinia
สกุลในวงศ์นี้ ได้แก่:
ฝรั่ง
ฝรั่ง ( Linn.) เป็นไม้ต้นขนาดเล็กถึงขนาดกลาง ในวงศ์ Myrtaceae ฝรั่งเป็นพืชที่มีจุดกำเนิดอยู่ในอเมริกากลางและหมู่เกาะเวสต์อินดีส หลักฐานทางโบราณคดีในเปรูชี้ให้เห็นว่า มีฝรั่งมาตั้งแต่ 800 ปีก่อนคริสตกาล พ่อค้าชาวสเปนและโปรตุเกสเป็นผู้นำผลไม้ชนิดนี้ไปยังถิ่นต่าง ๆ ทั่วโลก เข้ามาถึงเอเชียตะวันออกเฉียงใต้เมื่อราวคริสต์ศตวรรษที่ 17 ส่วนในประเทศไทย คาดว่าเข้ามาในสมัยสมเด็จพระนารายณ์มหาราช
คำว่าฝรั่งในภาษาอังกฤษคือ Guava ซึ่งมาจากภาษาสเปน คำว่า Guayaba และ ภาษาโปรตุเกส คำว่า Goiaba ฝรั่งมีชื่อพื้นเมืองอื่น ๆ อีกคือ ย่าหมู (สุราษฎร์ธานี) ชมพู่ (ตรัง, ปัตตานี) มะก้วย (เชียงใหม่,เหนือ) มะก้วยกา (เหนือ) มะกา (กลาง,แม่ฮ่องสอน) มะจีน (ตาก) มะมั่น (เหนือ) ยะมูบุเตบันยา (มลายู นราธิวาส) ยะริง (ละว้า เชียงใหม่) ยามุ หรือ ย่าหมู หรือ ย่าหวัน (ใต้) และ สีดา (นครพนม,นราธิวาส)
ลักษณะทางพฤกษศาสตร์
ฝรั่งเป็นไม้ยืนต้น สูง 3-10 เมตร ต้นเกลี้ยงมัน เปลือกต้นเรียบ ใบเดี่ยว กิ่งอ่อนเป็นสี่เหลี่ยม ยอดอ่อนมีขนสั้น ๆ ใบเดี่ยว เรียงตรงข้าม รูปวงรีแกมขอบขนาน กว้าง 3-8 ซม. ยาว 6-14 ซม. ดอกเดี่ยวหรือช่อ 2-3 ดอก ออกที่ซอกใบ กลีบดอกสีขาว ร่วงง่าย มีเกสรตัวผู้จำนวนมาก ผลเป็นผลสด ผลดิบสีเขียว กินได้ เมื่อสุกเป็นสีเหลือง
การใช้ประโยชน์
ชาวยุโรปนิยมบริโภคฝรั่งสุก โดยนำไปทำพายและขนมได้หลายชนิด ส่วนชาวเอเชียนิยมบริโภคฝรั่งแก่จัดแต่ยังไม่สุก และนำไปแปรรูป เช่นทำเป็นฝรั่งดอง ฝรั่งแช่บ๊วย นอกจากนั้น ฝรั่งยังมีฤทธิ์เป็นยาสมุนไพร ใบฝรั่งใช้ดับกลิ่นปาก น้ำต้มใบฝรั่งสด มีฤทธิ์ทางด้านป้องกันลำไส้อักเสบ ท้องเสีย ใช้ทาแก้ผื่นคัน พุพองได้ น้ำต้มผลฝรั่งตากแห้ง มีฤทธิ์แก้คออักเสบ เสียงแห้ง ชาวอินเดียใช้ใบรักษาแผลและแก้ปวดฟัน ในฟิลิปปินส์ใช้ใบแก้เหงือกบวมและท้องเดิน เปลือกต้นฝรั่งใช้ทำสีย้อมผ้า
สารสกัดใบฝรั่งด้วยเอธานอลความเข้มข้น 62.5 ไมโครกรัมต่อมิลลิลิตรยับยั้งการเจริญของ Aeromonas hydrophila ในอาหารเลี้ยงเชื้อได้ เมื่อนำสารสกัดจากใบฝรั่งไปผสมในอาหารปลาในอัตราส่วน 1:24 (w/w) ทำให้ปลานิลตายเนื่องจากการติดเชื้อ A. hydrophila น้อยลง
เจ้าแม่ทอหูก
เจ้าแม่ทอหูก สามารถหมายถึง
ฮินจ์
ฮินจ์ (stamp hinge) เป็นกระดาษรูปสี่เหลี่ยมผืนผ้าแผ่นเล็ก ๆ พับครึ่ง และฉาบด้วยกาวบาง ๆ เป็นอุปกรณ์การสะสมแสตมป์ในสมัยก่อน ซึ่งค่อย ๆ ถูกแทนที่ด้วยอัลบั้มแสตมป์แบบเสียบซึ่งถูกคิดค้นในเวลาต่อมา
อัลบั้มแสตมป์ในสมัยแรก ๆ มีลักษณะเหมือนสมุด คือ เป็นหน้ากระดาษว่าง ๆ เวลาเก็บแสตมป์ต้องติดแสตมป์บนหน้ากระดาษ การใช้ฮินจ์จะช่วยให้สามารถดึงแสตมป์ออกจากอัลบั้มได้ง่ายขึ้น กล่าวคือแทนกาวทาด้านหลังแสตมป์และแปะลงไปบนอัลบั้ม ก็นำฮินจ์ที่พับแล้วมาลูบน้ำ เอาด้านที่สั้นติดบนแสตมป์ และด้านที่ยาวติดบนอัลบั้ม ปัจจุบันไม่นิยมใช้อัลบั้มแสตมป์แบบนี้จะมีบ้างใช้ติดแสตมป์ในสมุดสำหรับจำหน่ายเป็นของที่ระลึกให้แก่นักท่องเที่ยว
ฮินจ์ที่มีคุณภาพดีที่ผลิดในปัจจุบันจะสามารถลอกออกจากแสตมป์และอัลบั้มโดยไม่ทำให้แสตมป์เสียหายเวลาที่ดึงแสตมป์ออกมาจากอัลบั้ม แต่อย่างไรก็ดีบนด้านหลังของแสตมป์ โดยเฉพาะแสตมป์ที่ยังไม่ใช้และมีกาวแสตมป์อยู่ครบ มักมีรอยตำหนิบาง ๆ ปรากฏให้เห็น การลอกฮินจ์ออกมาไม่ดีอาจทำให้กระดาษของแสตมป์บางส่วนหลุดลอกออกไปได้ ปัจจุบันฮินจ์ไม่เป็นที่นิยมแล้ว เนื่องจากนักสะสมต้องการแสตมป์ที่มีสภาพสมบูรณ์ทั้งด้านหน้าและด้านหลัง คงมีแต่แสตมป์เก่า ๆ เท่านั้นที่ยังมีร่อยรอยฮินจ์ และแสตมป์เก่าไม่ใช้ที่มีกาวอยู่ครบและไม่มีรอยฮินจ์มักมีราคาสูงกว่าแสตมป์ปกติ ทำให้มีการปลอมแสตมป์ให้มีค่าสูงขึ้นโดยเอาแสตมป์ไปแช่น้ำลอกเอาฮินจ์ออกและฉาบกาวใหม่ลงไป เรียกว่าการทำ regum
สาวสยอง
สาวสยอง (Carrie) เป็นภาพยนตร์แนวสยองขวัญ-ดราม่า กำกับโดย ไบรอัน เดอ ปาลมา ในปี 1976 ซึ่งก่อนจะนำมาทำภาพยนตร์ แครี่เคยเป็นนวนิยายที่แต่งโดยสตีเฟน คิง โดยบท แครี่ ไวต์ แสดงโดย ซิสซี สเปเซก  ซึ่งทำให้เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม
วัดมงคลประชาราม
วัดมงคลประชาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองโยง อำเภอพุทธมณฑล จังหวัดนครปฐม
วัดมงคลประชารามตั้งวัดเมื่อวันที่ 29 มีนาคม พ.ศ. 2519 ได้รับพระราชทานรับวิสุงคามสีมาเมื่อ 10 กุมภาพันธ์ พ.ศ. 2521 ปัจจุบันมีพระครูโสภณธรรมมงคล (สมจิตร์) เป็นเจ้าอาวาส ท่านเป็นพระนักพัฒนา จะเห็นจะได้จากการปรับปรุง ภูมิทัศน์ของวัดโดยรอบ เช่น เมื่อ พ.ศ. 2559 ได้รื้อถอนเมรุหลังเก่าและก่อสร้างเมรุหลังใหม่ จากนั้นได้ทาสีเมรุ 11 สี จนประชาชนทั่วไปต่างพูดถึง
ภายในอุโบสถประดิษฐาน หลวงพ่อมงคลศรีวิชัย สร้างเมื่อ พ.ศ. 2515 อีกทั้งยังมี หลวงพ่อดำ ซึ่งชาวบ้านในละแวกนั้นมีความศรัทธาเป็นอย่างมาก โดยเฉพาะความเชื่อในเรื่องของโชคลาภ
เส้นเมริเดียนที่ 155 องศาตะวันตก
เส้นเมริเดียนที่ 155 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 155 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 25 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 155 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลโบฟอร์ต ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
อเวนเจอร์ส (จักรวาลภาพยนตร์มาร์เวล)
อเวนเจอร์ส (Avengers) เป็นทีมซูเปอร์ฮีโร่สมมุติและเป็นตัวละครเอกของแฟรนไชส์ภาพยนตร์จักรวาลภาพยนตร์มาร์เวล (MCU) โดยอิงจากทีมในชื่อเดียวกันของมาร์เวลคอมิกส์ที่สร้างโดยสแตน ลีและแจ็ก เคอร์บี ก่อตั้งโดย นิค ฟิวรี ผู้อำนวยการหน่วย S.H.I.E.L.D. ทีมนี้เป็นองค์กรที่ตั้งอยู่ในสหรัฐซึ่งประกอบด้วยบุคคลที่ได้รับการปรับปรุงและมีพรสวรรค์ซึ่งมุ่งมั่นที่จะปกป้องโลกจากภัยคุกคามที่หลากหลาย อเวนเจอร์สถูกบรรยายว่าเป็นปฏิบัติการในรัฐนิวยอร์ก เดิมปฏิบัติการจากอเวนเจอร์สทาวเวอร์ในมิดทาวน์แมนฮัตตันและต่อมาจากเวนเจอร์สคอมพาวด์ใน Upstate New York แนวคิดของเวนเจอร์สปรากฏในฉากหลังเครดิตของภาพยนตร์เรื่อง ไอรอนแมน มหาประลัย คน เกราะ เหล็กซึ่งเป็นภาพยนตร์ MCU เรื่องแรก โดยนิค ฟิวรีเป็นผู้ริเริ่มความคิดตามที่วางแผนเอาไว้
แนวคิดนี้ได้รับการสำรวจเพิ่มเติมใน ไอรอนแมน 2 ด้วยการเปิดตัว นาตาชา โรมานอฟฟ์ ในที่สุดทีมก็ถูกก่อตั้งขึ้นในภาพยนตร์รูปแบบครอสโอเวอร์เรื่อง ดิ อเวนเจอร์ส ซึ่งตามมาด้วย อเวนเจอร์ส: มหาศึกอัลตรอนถล่มโลก, อเวนเจอร์ส: มหาสงครามล้างจักรวาล และ อเวนเจอร์ส: เผด็จศึก จากการสร้างซีรีส์ภาพยนตร์ทั้งสี่เรื่องได้สถาปนาเป็น MCU และกลายเป็นภาพยนตร์ชุดที่ทำรายได้สูงสุดตลอดกาลเป็นอันดับสี่ โดยแฟรนไชส์ MCU ทั้งหมดอยู่ในอันดับแรก จัดเรียงเป็นชุดของตัวละครหลักของ MCU เช่น ไอรอนแมน, กัปตันอเมริกา และ ธอร์ พวกเขาเป็นศูนย์กลางของอินฟินิตีซากาของ MCU และได้รับการยกย่องว่าเป็นส่วนสำคัญของแฟรนไชส์
การปรากฏตัวในภาพยนตร์
เหล่าอเวนเจอร์สมีบทบาทสำคัญใน อินฟินิตีซากา ของจักรวาลภาพยนตร์มาร์เวล โดยเป็นจุดสนใจในภาพยนตร์หลายเรื่อง เริ่มต้นด้วยภาพยนตร์ไลฟ์แอ็กชันเรื่อง ดิ อเวนเจอร์ส ในปี ค.ศ. 2012 และตามมาด้วยภาคต่อของ อเวนเจอร์ส: มหาศึกอัลตรอนถล่มโลก (2015), อเวนเจอร์ส: มหาสงครามล้างจักรวาล (2018) และ อเวนเจอร์ส: เผด็จศึก (2019) ซึ่งสองเรื่องหลังมีพื้นฐานมาจากโครงเรื่อง "ดิอินฟืนิตี้กวอนต์เลต" อเวนเจอร์สถูกนำเสนอในภาพยนตร์เรื่อง กัปตันอเมริกา: ศึกฮีโร่ระห่ำโลก (2016) ซึ่งอิงจากโครงเรื่อง "ซิวิลวอร์" พวกเขายังปรากฏตัวในฉากเครดิตกลางของเรื่อง กัปตัน มาร์เวล (ภาพยนตร์) (2019)
ประเทศไทยใน พ.ศ. 2540
เหตุการณ์ที่เกิดขึ้นใน พ.ศ. 2540 (ค.ศ. 1997) ในประเทศไทย เป็นปีที่ 216 แห่งกรุงรัตนโกสินทร์ และเป็นปีที่ 52 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
อิมราน ข่าน
อิมราน อาห์เมด ข่าน นิอาซี, (อูรดู/عمران احمد خان نیازی, Imran Ahmed Khan Niazi; เกิดเมื่อ 5 ตุลาคม 1952) เป็นนักการเมืองและอดีตนักคริกเก็ต ดำรงตำแหน่งนายกรัฐมนตรีปากีสถานคนที่ 22 ระหว่างปี 2018 ถึง 2022
ข่านเกิดในครอบครัวชาวปาทาน ในเมืองลาฮอร์ เมื่อปี 1952 จบการศึกษาศิลปศาสตร์บัณฑิตจากวิทยาลัยเคเบิล มหาวิทยาลัยออกซ์เฟิร์ด ในปี 1975 และเริ่มเป็นนักกีฬาคริกเก็ตอาชีพตั้งแต่อายุ 18 จากซีรี่ส์การแข่งขันเทสต์ปี 1971 กับอังกฤษ ข่านวางมือจากคริกเก็ตในปี 1992 และเคยเป็นกัปตันทีมหมุนเวียนไปหลายครั้งตั้งแต่ปี 1982 ถึง 1992 ข่านเคยชนะถ้วยคริกเก็ตโลกในปี 1992 ซึ่งเป็นชัยชนะครั้งแรกและครั้งเดียวของปากีสถานในการแข่งขันนี้ ข่านได้รับการยอมรับว่าเป็นหนึ่งในออลราวเดอร์ที่เก่งกาจที่สุดคนหนึ่ง และมีชื่ออยู่ในหอเกียรติยศคริกเก็ตไอซีซี
ข่านก่อตั้งโรงพยาบาลและศูนย์วิจัยโรคมะเร็งชาวกัต ข่านูมในลาฮอร์และเปศวร กับ วิทยาลัยนามาลในแมนวาลี ก่อนที่จะเริ่มต้นงานในสายการเมือง  ในปี 1996 เขาก่อตั้งพรรคปากีสตานเตหรีเกอินซัฟ (PTI) ซึ่งมีที่นั่งในสภานิติบัญญัติแห่งชาติจากการเลือกตั้งปี 2002 และมีช่านเป็นสมาชิกฝ่ายค้านขากเขตเลือกตั้งแมนวาลีจนถึงปี 2007 พรรค PTI ทำการบอยคอตผลการเลือกตั้งปี 2008 แต่ในการเลือกตั้งรอบถัดมาในปี 2013 กลายมาเป็นพรรคที่ใหญ่ที่สุดอันดับสองในแง่ของคะแนนเสียง ในการเลือกตั้งทั่วไปปี 2018 พรรคลงสมัครโดยเน้นนโยบายประชานิยมและได้รับคะแนนเสียงมากที่สุดในสภา ตั้งคณะพันธมิตรในรัฐบาล และมีอิมราน ข่าน ขึ้นเป็นนายกรัฐมนตรี
ข่านได้แก้ปัญหาเกี่ยวกับวิกฤตสมดุลรายจ่าย โดยใช้ทุนกู้ยืมจากไอเอ็มเอฟ และวางแผนเพื่อหาทางออกจากวิกฤตเงินคงคลังที่ถดถอย รวมถึงลดงบประมาณกลาโหมเพื่อลดค่าใช้จ่ายของรัฐ ส่งผลให้มีการเติบโตของเศรษฐกิจโดยทั่วไปในระดับหนึ่ง ข่านเริ่มต้นแคมเปญต้านคอร์รัปชั่น ซึ่งถูกโจมตีโดยฝ่ายค้านว่าเป็นการล่าหัวมากกว่า เขาผ่านนโยบายเพิ่มอัตราการจัดเก็บภาษี,  เพิ่มการลงทุน, และการปฏิรูปสังคมโดยผ่านโครงการเอหซาส ในเชิงสิ่งแวดล้อม รัฐบาลของข่านได้ทำการเปลี่ยนผ่านสู่พลังงานทางเลือก, ริเริ่มโครงการปลูกป่า และขยายเขตอนุรักษ์ รวมถึงจบริหารจัดการภาวะการระบาดของโควิด-19 ในเชิงการต่างประเทศ ข่านจัดการกับการปะทะประปรายบนพรมแดนกับอินเดีย, สนับสนุนขบวนการสันติภาพในอัฟกานิสถาน และสานสายสัมพันธ์ระหว่างประเทศกับจีน และ รัสเซีย ในชณะที่ความสัมพันธ์กับสหรัฐเย็นลง ในปี 2022 ข่านถูกลงคะแนนไม่ไว้วางใจอันเป็นผลจากวิกฤตรัฐธรรมนูญปี 2022 และเป็นผลให้เขาพ้นสภาพจากการเป็นนายกรัฐมนตรี
สหรัฐอาหรับเอมิเรตส์ในโอลิมปิกเยาวชนฤดูร้อน 2014
ประเทศสหรัฐอาหรับเอมิเรตส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติสหรัฐอาหรับเอมิเรตส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศสหรัฐอาหรับเอมิเรตส์ไม่ได้รับเหรียญรางวัล
กรีฑา
ผลการแข่งขันดังนี้ :
ยิงปืน
ผลการแข่งขันดังนี้ :
ว่ายน้ำ
ผลการแข่งขันดังนี้ :
แนวร่วมปลดปล่อยปาเลสไตน์
กลุ่มนี้เน้นการต่อต้านอิสราเอล โดยเคยอ้างความรับผิดชอบในการโจมตีเรือของสหรัฐอเมริกาเมื่อ พ.ศ. 2528 และการโจมตีเรือลาดตระเวน Achille Lauro เมื่อ พ.ศ. 2533 ไม่ทราบขุมกำลังที่แน่นอน เดิมมีฐานที่มั่นอยู่ในตูนีเซีย เมื่อถูกโจมตีจึงย้ายไปอยู่อิรัก เคยถูกกล่าวหาว่าได้รับการสนับสนุนจากซัดดัม ฮุสเซน ได้รับการสนับสนุนจากอิหร่านและลิเบีย
คุณากร เกิดพันธุ์
คุณากร เกิดพันธุ์ (ชื่อเล่น: โก้) เกิดเมื่อวันที่ 25 มีนาคม พ.ศ. 2513 เป็นนักแสดงชายชาวไทย ชีวิตส่วนตัวสมรสกับพูนสุข เกิดพันธุ์ มีบุตร 2 คน คือ กรภัทร์ เกิดพันธุ์ และพิชชาภรณ์ เกิดพันธุ์
วันพีซ
วันพีซ เป็น การ์ตูนญี่ปุ่นเขียนโดย เออิจิโระ โอดะ เรื่องราวของการตามหา "วันพีซ" โดยผู้ที่ได้มาครอบครองจะได้เป็นจ้าวแห่งโจรสลัด เริ่มลงตีพิมพ์ในนิตยสาร โชเน็นจัมป์ ของสำนักพิมพ์ ชูเอฉะ ตั้งแต่ปี พ.ศ. 2540 และเนื่องจากความโด่งดัง วันพีซ จึงได้รับการดัดแปลงเป็น อนิเมะ นวนิยาย รวมไปถึง เกม อีกหลายภาคด้วยกัน
ในประเทศไทย วันพีซได้ลิขสิทธิ์โดย สำนักพิมพ์สยามอินเตอร์คอมิกส์ ตีพิมพ์ลงในนิตยสารการ์ตูน ซี-คิดส์ รายสัปดาห์ ส่วนฉบั นัดทะพง ได้ลิขสิทธิ์โดย Audio & Video Entertainment (เฉพาะภาคแรก) และ ดรีม เอกซ์เพรส (เดกซ์) (ตั้งแต่ภาคแรก) เคยออกอากาศทางฟรีทีวี ช่อง ไอทีวี, ทีไอทีวี, โมเดิร์นไนน์ทีวี, ช่อง 3 และช่อง 7HD และผ่านโทรทัศน์ดาวเทียม ช่องการ์ตูนคลับแชนแนล
วันพีซเป็นการ์ตูนที่ได้รับการตีพิมพ์ที่สุดในโลก โดยตีพิมพ์ไปมากกว่า 320 ล้านเล่มทั่วโลกระหว่างปี พ.ศ. 2540 ถึง 2557 จุดเด่นของเรื่องนี้อยู่ที่การที่ผู้วาดได้สร้างสรรค์ความฝันซึ่งต้องการลอยพร้อมกับเหล่ามิตรแท้ในวัยเด็กของหลาย ๆ คนได้อย่างมีเสน่ห์ โดยระหว่างลอยนั้น ลูฟี่และผองเพื่อนต้องเจออุปสรรคในการพิสูจน์เพื่อนแท้มากมาย รวมทั้งได้เรียนรู้เรื่องราวและตำนานของบุคคลต่าง ๆ ที่ผ่านเข้ามาในเนื้อเรื่อง
แกรนด์ไลน์
ทะเลที่เป็นเซอไวเวิลของโจรสลัด โดยที่มีโจรสลัดจำนวนนับไม่ถ้วนต่างมาถึงปากทางเข้าเพื่อเดินทางต่อ
อลาบาสต้า
พอเข้ามาแกรนด์ไลน์มาได้เข้าใจถึงสภาพอากาศที่แปรปรวน กับการเดินทางโดยใช้ล็อกโพสเดินทางจากเกาะหนึ่งไปอีกเกาะหนึ่ง จนไปพอถึงที่วิสกี้พีค จึงไปพัวพันกลุ่มนักล่าค่าหัวบนเกาะที่เป็นคนของบริษัทบาร็อกเวิร์คส์ โดยทราบถึงตัวจริงของบอสคือ ครอคโคไดล์ 1 ใน 7 เทพโจรสลัด โดยต้องหนีจากการไล่ล่า กับพาตัวเจ้าหญิงวีวี่ไปส่งที่อลาบาสต้า พอมาถึงลิตเติ้ล การ์เด้นก็ได้เห็นคนยักษ์ในตำนานต่อสู้กันกับช่วยคนยักษ์จากพวก Mr.3 กับ Mr.5 ของบาร็อกเวิร์คส์ ทั้งยังหลอกพวกบาร็อกเวิร์คส์ว่าพวกตนตายแล้ว กับได้เอเทอนอลโพสในการเดินทางไปอลาบาสต้า แต่การดินทางต้องหยุดแวะพักที่เกาะดรัมเพื่อพานามิไปหาหมอ โดยสู้กับวาโปลราชาจอมชั่วร้าย แล้วได้ช็อปเปอร์เรนเดียร์ จมูกน้ำเงิน ที่กินผลปีศาจจนเป็นเรนเดียร์มนุษย์ที่มีความรู้ทางการแพทย์มาเป็นพวก พอไปถึงอลาบาสต้า ลูฟี่ได้พบกับเอสผู้ที่เป็นพี่ชาย แล้วแยกทางกันกับเดินทางไปหาคณะปฏิวัติ โดยทั้งกลุ่มต้องผจญกับทะเลทรายบนเกาะแต่พอถึงยูบาก็ทราบว่าตนต้องกลับไปทางเดิมเพราะฐานของคณะปฏิวัติอยู่ตรงเมืองข้าง ๆ ที่ตนพวกตนแวะซื้อของบนเกาะ จนลูฟี่คิดว่าจะไปจัดการกับครอคโคไดล์ ซึ่งเป็นทางที่ดีที่สุด เพราะเห็นว่าไม่ว่าทางไหนมีคนต้องตายกันหมด แต่ทั้งกลุ่มก็ติดกับจนถูกขังไป แต่โชคดีซันจิกับช็อปเปอร์วางแผนช่วนหนีออกมาได้ ขณะเดินทางไปที่เมืองหลวง ลูฟี่สู้กับครอคโคไดล์จนแพ้ ส่วนกลุ่มหมวกฟางที่เหลือไที่เมืองหลวงต้องสู้กับพวกบาร็อกเวิร์คส์จนกำจัดพวกระดับสูงจนหมด จนลูฟี่ขี่เปรูกลับมาสู้ครอคโคไดล์ทั้งที่มองจุดอ่อนของครอกโคไดล์ออกแต่ก็แพ้ ทางกลุ่มหมวกฟางต้องหาระเบิดเพื่อหยุดการระเบิด แต่พอเจอระเบิดนั้นระเบิดเป็นระเบิดเวลาเปรูที่เป็นทหารอาสาบินเอาระเบิดไปทิ้งซึ่งเป็นการฆ่าตัวตาย แล้วลูฟี่ที่รอดตายก็ไปท้าครอคโคไดล์อีกครั้งจนชนะ แล้วฝนก็ตกลงมาอีกครั้ง สงครามที่ไม่มีการหยุดก็หยุดลง โดยหลังจากงานเลี้ยงกลุ่มหมวกฟางคิดจะเดินทางต่อ จึงให้เวลาวีวี่ในการคิด โดยพอไปถึงเรือพบกับMr.2 ที่ออกเรือไม่ได้จงขอร่วมเดินทางด้วย กลุ่มหมวกฟางจะไปรับวีวี่ Mr.2 อาสาถ่วงเวลา จนกลุ่มหมวกฟางไปถึงจุดนัดพบได้จากลากับวีวี่ แลวหนีจากกองทัพเรือสำเร็จ แล้วนิโค โรบินรองบอสของบาร็อกเวิร์คส์มาขอเข้ากลุ่ม ทางเปรูที่รอดตายแต่เจ็บหนะกจึงกลับไปที่วังก็พบกลุมศพของตน จึงไปบอกว่าตนมมีชีวิตจึงถูกต้อนอย่างดี
เกาะแห่งท้องฟ้า หรือ สกายเปีย
ขณะเดินเรือไปได้ซักพัก พบว่ามีเรือตกลงมาจากฟ้า จึงเกิดความสงสัยเลยไปแวะที่เกาะใกล้ ๆ ที่ชื่อจายา จนพอถึงถามเรื่องเกาะแห่งท้องฟ้าก็ถูกหัวเราะเยาะ พอไปอีกด้านของเกาะพบกับทายาทของโนแลนด์จอมโกหก กับทราบถึงเรื่องเส้นทางการไปเกาะแห่งท้องฟ้า ทางรัฐบาลโลกจัดประชุมหาคนเข้าเป็น 1 ใน 7 เทพโจรสลัดคนใหม่แนตำแหน่งที่ว่าง แล้วกลุ่มหนวดดำส่งสารมาว่าจะทำผลงานคือตามล่ากลุ่มหมวกฟาง กลุ่มหนวดดำจึงตามล่าแต่ก็ล้เหลว โดยกลุ่มหมวกฟางพอไปถึงเกาะแห่งท้องฟ้า ก็ต้องหาเมืองขุมทองในตำนาน กับสู้กับพวกชาวท้องฟ้า กับพวกแชนดรา โดยทางชาวท้องฟ้าถูกคุมโดยพวกบริก้าที่มีพวกเทพคุมกฏทั้ง 4 กับก็อดเอเนล ผู้อ้างตัวเป็นพระเจ้าเพราะมีพลังของผลปีศาจ ผลโกโรโกโร (สายฟ้า) สาโลเกีย ทางกลุ่มหมวกฟางก็เข้าไปอยู่ในกลางสนามรบกับต่อสู้กับทั้ง 2 ฝ่าย โดยต้องไปเคาะระฆังทองคำ เพื่อให้เสียงส่งไปถึงพวกครกเก็ตให้ทราบว่าเมืองขุมทองมีอยู่จริง กับหาขุมทองไปในตัว พอสิ้นสุดลงก็นำสมบัติที่เป็นทองคำกับนำเรือลงสู่ทะเลสีฟ้าเพื่อกลับไปผจญภัยอีกครั้งหนึ่ง
วอเตอร์ 7
หลังจากกลับมาที่ทะเลสีฟ้าอีกครั้ง ก็มุ่งต่อไปกับหาช่างซ่อมเรือเนื่องจากเรือเสียหายอย่างหนัก จนไปแข่งเดวี่แบ็คไฟท์ เพื่อชิงลูกเรือกับธงจนผลออกมากลุ่มหมวกฟางชิงธงไป เพื่อแก้แค้นให้ทงยิทเรื่อที่ฟ็อกซี่ทำร้ายม้า จากนั้นกล่มหมวกฟางได้พบกับอาโอคิยิ โดยอาโอคิยิมาเพื่อตรวจสอบเกี่ยวกับโรบินเพื่อยืนยัน โดยเตือนเรื่องโรบิน แล้วสู้กับลูฟี่ชนะอย่างง่ายดายแต่ก็ปล่อยไปเพราะครอคโคไดล์ จากนั้นกลุ่มหมวกฟางก็เดินทางต่อไปถึงวอเตอร์ 7 เอาสมบัติไปแลกเป็นเงินได้ 300 ล้าน ออกตามหาช่างคลุมเรือ แต่ผลออกมาเรื่องเรือเสียหายอย่างหนักเกินไป เงินก็ถูกขโมยไป 200 ล้าน อุซปทก็บาดเจ็บ โรบินก็หายตัวไป พอกลุ่มไปแก้แค้นเรื่องเงินกับอุซป ลูฟี่ก็คิดเรื่องจะซื้อเรือใหม่ จึงเกิดการแตกคอกับอุซปดวลตัวต่อตัวลูฟี่ชนะ อุซปออกจากกลุ่มยกเรือให้อุซป แล้วกลุ่มหมวกฟางถูกใส่ความว่าเกี่ยวข้องกับคดีที่ไอซ์เบิร์กถูกทำร้าย เพราะโรบินอยู่ในเหตุการณ์ พอกลุ่มหมวกฟางสงสัยจนผลออกมาทราบว่ารัฐบาลโลกอยู่เบื้องหลัง หมายจะเอาแปลนพลูตัน จึงส่ง CP9 แฝงตัวในวอเตอร์ 7 จนโรบินถูกจับกุม อุซปที่ถูกแฟรงกี้เตือนสติก็เข้าใจเรื่องเรือ แต่ทั้งคู่ก็ถูกกุมตัวไปพร้อมกัน ซันจิแอบตามไป กลุ่มหมวกฟางที่เหลือจึงเตรียมตัวไปช่วยโรบินออกมา โดยเข้าสู่เอนิเอส ล็อบบี้ โดยมีกาเลล่าคอมปานีกับตระกูลแฟรงกี้เป็นกองหนุน แล้วสู้กับรัฐบาลโลกที่นำโดย CP9 ที่มีคำสั่งบัสเตอร์คอล ผลออกมากลุ่มหมวกฟางช่วยโรบินสำเร็จ แล้วหนีลงเรือโกอิ้งแมรี่ แต่พอหนีจากรัฐบาลโลกสำเร็จ เรือก็เสียหายอย่างหนักจนลูฟี่ต้องเผาเรือทิ้งทั้งน้ำตา ขณะพักผ่อนอยู่นั้นที่เกาะบานาโลที่เป็นเกาะข้าง ๆ กลุ่มหนวดดำพอทราบข่าวก็คิดจะไปล่าลูฟี่ แต่เอสมาขวางจึงเกิดการสู้กันระหว่างทีชกับเอส ผลออกมาทีชชนะ ทีชจึงเอาตัวเอสไปต่อรองแลกกับตำแหน่ง 7 เทพโจรสลัดจนสำเร็จจากนั้นก็เลิกไล่ล่าลูฟี่ไป ทางกลุ่มหวกฟางที่พักผ่อนรอเรือลำใหม่อยู่นั้น เรือกองทัพเรือ 1 ลำมาโดยคนที่มาคือพลเรือโทการ์ฟ ชายที่เป็นปู่ของลูฟี่ โดยพาลูกศิษย์ 2 คนมาหาลูฟี่กับโซโลโดยทั้ง 2 คนนั้นคือโคบี้กับเฮลเมปโป ลูฟี่กับโซโลจึงไปคุยกับทั้งคู่ โดยการ์ฟบอกกับลูฟี่ว่าดราก้อนคือพ่อของลูฟี่ จนที่ทุกฝ่ายแตกตื่นกันใหญ่ ยกเว้นลูฟี่ที่ไม่รู้เรื่อง จากนั้นก็แยกกัน พอกลุ่มหมวกฟางจะออกเดินทางก็ต้องชวนแฟรงกี้มาเป็นพวกจนสำเร็จ แล้วรอให้อุซปมาขอโทษเพื่อรับเข้ากลุ่มอีกครั้ง จนออกเรือต่อกับหนีจากการโจมตีของการ์ฟอย่างหวุดหวิด
ทริลเลอร์บาร์ค
ขณะเดินเรือไปซักพักพบถังประหลาดที่เปิดออกเป็นพลุ กับเรือหลงเข้าทะเล ฟลอเรี่ยน ไทรแองเกิ้ล พบกับเรือผีสิงที่มีโครงกระดูกพูดได้ ที่ชื่อว่าบรู๊ค แท้จริงเป็นคนที่กินผลโยมิโยมิเข้าไป กลุ่มหมวกฟางจึงกินเลี้ยง แล้วเลี้ยงก็ถูกโยงไปติดกับทริลเลอร์บาร์ค ที่บนเกาะมีแต่ซอมบี้มีชีวิต แล้วคนบนเรือถูกชิงเงาไป โดยบอสของเกาะคือเก็กโค โมเรีย 1 ใน 7 เทพโจรสลัด แล้วกลุ่มหมวกฟางก็ถูกชิงเงาไป นามิถูกจับตัว สมาชิกที่เหลือจึงพบกับบรู๊คอีกครั้งบรู๊คบอกสาเหตุของตนพร้อมกับเรื่องซอมบี้ พอกลับไปรวมตัวที่เหลือก็วางแผนชิงเงา ช่วยนามิ จัดการโมเรีย จนโมเรียปลุกออสด้วยเงาของลูฟี่ ทางโมเรียทราบข่าวว่าทีชเป็นเจ็ดเทพโจรสลัดคนใหม่ กับถูกเตือนเรื่องหมวกฟางจากคุมะ 1 ใน 7 เทพโจรสลัด โมเรียไม่สนกับลุยต่อจนผลออกมาโมเรียกับออสแพ้ลูฟี่ โมเรียก็ฝืนเอาเงาทั้งหมดในทริลเลอร์บาร์คมมาใส่ร่างตน 1 พันเงา สู้กับลูฟี่จนพ่ายแพ้ ทางลูฟี่ที่เหนื่อยล่าจนสลบไป คุมะโผล่มากับรับคำสั่งให้ฆ่าปิดปากคนบนเกาะกับพาโมเรียไปรักษา แต่คุมะมอบขอเสนอให้คือมอบลูฟี่ให้ตน แล้วตนจะไว้ชีวิตทุกคนบนเกาะ แต่ทุกคนไม่เอา คุมะจึงจัดการทุกคน มีแต่โซโลที่ยืนอยู่ โซโลยืนกรานขอแลกชีวิตตน คุมะจึงเอาความเจ็บปวดกับความเหนื่อยของลูฟี่ออกมาให้โซโลที่สาหัสอยู่แล้ว ผลออกมาโซโลสาหัสเกือบตายจนต้องพักฟื้น พอโซโลฟื้นก็มีงานเลี้ยง โดยบรู๊คเข้ามาร่วมกลุ่มด้วย แล้วลอร่ามาบอกเรื่องบีเบิ้ลการ์ดกระดาษแห่งชีวิต โดยลูฟี่พกไว้ใบหนึ่ง จึงทราบว่าชีวิตของเอสใกล้ตาย แต่ลูฟี่ไม่สนจึงเดินเรือไปต่อ
ช่วงหลังจากจบมหาสงคราม หรือ สงครามมารีนฟอร์ด ตอนที่กลุ่มหมวกฟางหายตัวไป
หลังจากจบมหาสงครามไปไม่นานเกิดความวุ่นวายขึ้นในโลกใหม่เพราะฝีมือของกลุ่มยุคสมัยที่เลวร้ายที่สุดเข้าไป 9 กลุ่ม (ยกเว้นกลุ่มหมวกฟาง) กับการแย่งชิงอำนาจที่ปราศจากหนวดขาว โดยหนวดดำนำหน้าก้าวหนึ่งจัดการบอนนี่ได้อย่างง่ายดาย กับไปยึดอาณาเขตของหนวดขาวมาเป็นของตน กับไล่ล่าผู้มีพลังพิเศษเพื่อชิงพลังมา ส่วนพวกที่หลงไปอาณาเขตบิ๊กมัมคือ คิด อาพู แพ้ผู้บัญาการสวีตจนบาดเจ็บจึงถูกพาตัวออกจากอาณาเขต มีแต่เบจจ์เพียงคนเดียวที่ยอมเข้าร่วม ส่วนอูรูจจัดการสแนคที่เป็น 1 ใน 4 ผู้บัญชาการสวีตกับหนีออกได้เพราะแพ้แครกเกอร์จนบาดเจ็บ ทางเดรคไปอาณาเขตของไคโดสู้กับผู้เฝ้าเกาะจนไคโดมาแล้วสู้กันผลคือเดรคยอมเข้าร่วมกับไคโด ส่วนโฮคินส์ไม่ทราบ ทางรัฐบาลโลกมีการหาเจ็ดเทพโจรสลัดคนใหม่แทนตำแหน่งที่ว่างอยู่ 3 คน ทางกองทัพเรือมีการหาจอมพลคนใหม่ โดยจอมพลเรือเซนโงคุเสนอ กับพลเรือเอกอาโอคิยิ (คุซัน) แต่ทางรัฐบาลโลกสนับสนุนพลเรือเอกอาคาอินุ (ซากาสุกิ) ทั้ง 2 ที่ถูกเลือกนั้นความเห็นไม่ตรงกัน จึงเกิดการดวลเพื่อหาผู้ชนะเป็นจอมพลเรือคนใหม่ ทั้งคู่ดวลตัดสินกันที่เกาะพังค์ฮาซาร์ดเป็นเวลา 10 วัน ทั้งคู่บาดเจ็บสาหัสปางตาย ผลออกมาซากาสุกิชนะได้เป็นพลเรือเอกคนใหม่ คุซันขอลาออก กองทัพเรือได้มีความเปลี่ยนแปลงคือเป็นรูปแบบเผด็จการ กับมีการเกณฑ์ทหารเรือจากทั่วโลก จนได้ทหารที่มีคุณภาพเพิ่มขึ้น โดย 2 พลเรือเอกใหม่ที่เข้ามาได้แก่ ฟูจิโทระ (อิชโช) กับเรียวคุเกียว (ยังไม่ทราบชื่อจริง) ทางรัฐบาลโลกเลือกคนมาเป็นเจ็ดเทพโจรสลัดรุ่นใหม่ 3 คน คือบากี้ จากประวัติถูกแฉ กับลอว์ที่นำหัวใจโจรสลัด 100 ดวงมาต่อรอง โดย 1 ปีผ่านไป วีเบิ้ลชายผู้อ้างว่าเป็นลูกชายแท้ ๆ ของหนวดขาวมาเป็นเจ็ดเทพโจรสลัดคนสุดท้าย จนตำแหน่งเจ็ดเทพโจรสลัดครบ ทางมัลโก้ได้นำกลุ่มหนวดขาวไปล้างแค้นกับกลุ่มหนวดดำ จึงเกิดสงครามขึ้นจนผลออกมาคือแพ้อย่างราบคาบ หลังจากนั้นหนวดดำได้เป็นที่ยอมรับจากทั่วโลกว่าเป็น 1 ใน 4 จักรพรรดิคนใหม่